Hauteṅ KwaZulu-Natal, KwaZulu-Natali. 2010 El el ze na provinsa de el Sudafrika nordoriental. El konfina a nord ko ła provinsa de Łinpopo, a est ko keła de Anpumalaṅga, a sud ko keła de el Stato Łìbaro, a ovest ko keła de el Nord Ovest. El ze formà da un altopian a sirka 1500 m de altesa, ke el se desbasa indando verso oriente. Intra el sentro e el nordest, łe se kata łe kreste de i Monti Magałiesberg e de el Vìtvatèrsrant. El klima el ze subtropegal, fortemente influensà da ła altitudine. Pi' del 97% de ła zente ła vive in sità Oltre a ła kavedal Johenesbèrg, altre sità inportanti łe ze Pretoria, Sòuito e Germiston. El ga na ekonomia desviłupada ke ła kontribuise a el 34% del PIL del Sudafrika, e a el 10% de PIL de tuto el kontinente. I se koltiva granturko, bajiji, koton e sorgo; verdure, fruti, fiori e ła produsion de karne e prodoti łatiero-kazeari i xe destinai a el konsumo interno. Inportante el ze el setor minerario, in partikołar el desfrutamento de oro, fero, diamanti e karbon. Łe ge ze industrie kimege, sementifisi, industrie ełetrege, tesiłi, ałimentari, de el tabako, vererie, stanperie e industrie konsiarie.